Pasiūlymas Tarybos reglamentas baigiantis dalinę tarpinę antidempingo priemonių, taikomų Kinijos Liaudies Respublikos kilmės dviračių importui, peržiūrą /* KOM/2005/0495 galutinis */





[pic] | EUROPOS BENDRIJŲ KOMISIJA | Briuselis, 14.10.2005 KOM(2005) 495 galutinis Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų Kinijos Liaudies Respublikos kilmės dviračių importui, peržiūrą (pateikta Komisijos) AIŠKINAMASIS MEMORANDUMAS PASIūLYMO APLINKYBėS - Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 (toliau – pagrindinis reglamentas), taikymu tyrimo procedūroje dėl Kinijos Liaudies Respublikos (KLR) kilmės dviračių importo. - Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra pagal pagrindiniame reglamente nustatytus esminius ir procedūrinius reikalavimus atlikto tyrimo rezultatas. - Pasiūlymo srityje taikomos nuostatos Reglamentu (EB) Nr. 1095/2005 buvo iš dalies pakeisti galutiniai antidempingo muitai dviračių, kurių kilmės šalis yra KLR, importui. Dabartinė muito norma, taikoma grynajai franko prie Bendrijos sienos kainai, nesumokėjus muito, yra 48,5 %. - Derėjimas su kitomis Sąjungos politikos sritimis ir tikslais. Netaikomas. Konsultacijos su suinteresuotosiomis šalimis ir poveikio vertinimas - Konsultacijos su suinteresuotosiomis šalimis Atliekant tyrimą, su šia procedūra susijusios suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus. - Tiriamųjų duomenų rinkimas ir naudojimas Nepriklausomo tyrimo neprireikė. - Poveikio vertinimas Šis pasiūlymas yra pagrindinio reglamento įgyvendinimo rezultatas. Pagrindiniame reglamente nėra numatomas bendras poveikio įvertinimas, bet jame yra pateiktas išsamus būtinų įvertinti sąlygų sąrašas. Teisiniai pasiūlymo aspektai - Siūlomų veiksmų santrauka. 2005 m. vasario 19 d. Komisija inicijavo dalinę tarpinę peržiūrą, kurios taikymo sritis ribojama dempingo tyrimu, kiek tai susiję su prašymo pateikėju ( Giant China Co., Ltd. ). Komisija ištyrė visus prašymo pateikėjo reikalavimus ir aplinkybes, kurios galėjo labai pasikeisti nuo tada, kai buvo įvestos pirminės priemonės. Tyrimu buvo nustatyta, kad prašymo pateikėjas neatitinka kriterijų, kad jam būtų suteiktas rinkos ekonomikos statusas (toliau – RES). Taip pat buvo nustatyta, kad prašymo pateikėjas neatitiko kriterijų, kad jam būtų suteiktas individualus antidempingo muitas pagal pagrindinio reglamento 9 straipsnio 5 dalį. Tuo remiantis daroma išvada, kad su dempingu susijusios aplinkybės labai nepasikeitė palyginus su tyrimo laikotarpiu vyraujančia situacija, kuria remiamasi tyrime, ir po kurio pakeičiamos pirminės priemonės. Todėl daroma išvada, kad antidempingo priemonių, taikomų KLR kilmės dviračių importui į Bendriją, dalinė tarpinė peržiūra turėtų būti baigta nekeičiant galiojančių priemonių. Todėl Tarybai siūloma priimti pridedamą pasiūlymą dėl dalinę tarpinę peržiūrą baigiančio reglamento, kuris turėtų būti paskelbtas Europos Sąjungos oficialiajame leidinyje . - Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. - Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. - Proporcingumo principas Pasiūlymas atitinka proporcingumo principą dėl šių priežasčių: veiksmų pobūdis yra aprašomas pirmiau minėtame pagrindiniame reglamente nesuteikiant galimybės taikyti šalies sprendimą. šiam pasiūlymui netaikoma nuoroda apie tai, kaip mažinama ir kaip atitinka pasiūlymo tikslą Bendrijai, šalių vyriausybėms, regionų ir vietos valdžios institucijoms, ūkio subjektams ir piliečiams tenkanti finansinė ir administracinė našta. - Pasirinkta priemonė Siūlomos priemonės: reglamentas. Kitos priemonės būtų netinkamos, kadangi pagrindiniame reglamente nenumatoma alternatyvių galimybių. Poveikis biudžetui Pasiūlymas neturi poveikio Bendrijos biudžetui. Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų Kinijos Liaudies Respublikos kilmės dviračių importui, peržiūrą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas) ir ypač į jo 11 straipsnio 3 dalį, atsižvelgdama į pasiūlymą, kurį, pasitarusi su Patariamuoju komitetu, pateikė Komisija, KADANGI: A. PROCEDŪRA 1. Galiojančios priemonės 1. 1993 m. rugsėjo 9 d. Tarybos reglamentu (EEB) Nr. 2474/93[2] buvo nustatytas galutinis 30,6 % antidempingo muitas Kinijos Liaudies Respublikos (KLR) kilmės dviračių importui (toliau – pirminės priemonės). 1997 m. sausio 18 d. ištyrus pažeidimus, Tarybos reglamentu (EB) Nr. 71/97[3]buvo išplėstas šio muito taikymas tam tikrų KLR kilmės dviračių dalių importui. 2. 2000 m. liepos 14 d. po peržiūros dėl priemonės pratęsimo pagal pagrindinio reglamento 11 straipsnio 2 dalį Taryba Reglamentu (EB) Nr. 1524/2000[4] nusprendė, kad turėtų likti pirmiau minėtos priemonės. 3. 2005 m. liepos 14 d. po tarpinės peržiūros pagal pagrindinio reglamento 11 straipsnio 3 dalį (toliau – ankstesnis tyrimas) Taryba Reglamentu (EB) Nr. 1095/2005[5] iš dalies pakeitė galutinį antidempingo muitą KLR kilmės dviračių importui. Pakeista KLR kilmės dviračių importo muito norma, taikoma grynajai franko prie Bendrijos sienos kainai, nesumokėjus muito yra 48,5 %. 2. Dabartinis tyrimas 4. Komisija gavo Giant China Co., Ltd. (toliau – pareiškimo pateikėjas) pateiktą prašymą pradėti dalinę tarpinę peržiūrą pagal pagrindinio reglamento 11 straipsnio 3 dalį. 5. Prašymas buvo pagrįstas prašymo pateikėjo prima facie įrodymu, kad pasikeitė aplinkybės, kurių pagrindu buvo įvestos priemonės, ir kad šie pokyčiai yra ilgalaikio pobūdžio. Prašymo pateikėjas teigė inter alia, kad labai pasikeitė su rinkos ekonomikos statusu (RES) susijusios aplinkybės. Visų pirma, prašymo pateikėjas įrodinėjo, kad dabar jis atitinka RES suteikimo reikalavimus pagal pagrindinio reglamento 2 straipsnio 7 dalies b punktą. Be to, prašymo pateikėjas pateikė įrodymus, rodančius, kad palyginus normaliąją vertę, pagrįstą jo paties išlaidomis ir (arba) vietos kainomis, ir eksporto į padidėjusią ES kainas, dempingo skirtumas taptų ženkliai mažesnis už galiojančių priemonių lygį. Todėl prašymo pateikėjas teigė, kad toliau taikyti tokio lygio galiojančią priemonę ir taip kompensuoti dempingo daromą žalą jau nėra būtina. 6. Pasitarusi su Patariamuoju komitetu, Komisija 2005 m. vasario 19 d. paskelbė pranešimą Europos Sąjungos oficialiajame leidinyje [6] ir inicijavo dalinę tarpinę peržiūrą, kurios taikymo sritis ribojama tyrimui, ar prašymo pateikėjas vykdė savo veiklą rinkos ekonomikos sąlygomis, kaip numatyta pagrindinio reglamento 2 straipsnio 7 dalies c punkte ir ar įvykdė reikalavimus individualiam muitui gauti pagal pagrindinio reglamento 9 straipsnio 5 dalį. 7. Komisija prašymo pateikėjui išsiuntė klausimyną ir prašymo formą RES gauti pagal pagrindinio reglamento 2 straipsnio 7 dalį. 8. Tyrimo laikotarpis tęsėsi nuo 2004 m. sausio 1d iki 2004 m. gruodžio 31 d. (toliau – tiriamasis laikotarpis, arba TL). 3. Su tyrimu susijusios šalys 9. Komisija apie peržiūros inicijavimą oficialiai informavo eksportuojantį gamintoją, eksportuojančios šalies atstovus ir Bendrijos gamintojus. Suinteresuotosioms šalims buvo suteikta galimybė raštu pareikšti savo nuomonę, pateikti informaciją ir patvirtinančius įrodymus, ir prašyti būti išklausytoms per pranešime apie tyrimo inicijavimą nustatytą laikotarpį.Visos suinteresuotosios šalys, kurios to prašė ir įrodė, jog esama priežasčių dėl kurių jos turėtų būti išklausytos, buvo išklausytos. B. SVARSTOMOJI PREKĖ 10. Svarstomoji prekė yra ta pati prekė, nagrinėjama pirminiame ir ankstesniame tyrime, būtent dviračiai ir kitos pedalinės transporto priemonės (įskaitant transportinius triračius) be variklio, šiuo metu klasifikuojamus KN kodais 8712 00 10, 8712 00 30 ir 8712 00 80 (svarstomoji prekė). Nebuvo įrodymų, kurie patvirtintų, kad su svarstomąja preke susijusios aplinkybės labai pasikeitė nuo to laiko, kai buvo įvestos priemonės. C. TYRIMO REZULTATAI 1. Rinkos ekonomikos statusas (RES) 11. Remiantis tyrimu, kuris buvo atliktas pagal Tarybos reglamentą Nr. 1095/2005, buvo nustatyta, kad visi Kinijos eksportuojantys gamintojai, prašantys RES, neatitiko pagrindinio reglamento 2 straipsnio 7 dalies c punkto kriterijų dėl priežasčių, išvardintų minėto reglamento 31 ir 33 konstatuojamose dalyse. Pareiškimo pateikėjas priklausė bendrovėms, kurių prašymai dėl RES remiantis šiuo tyrimu nebuvo patenkinti. 12. Atsižvelgiant į tai, kad išvados dėl RES prašymų ankstesniame tyrime galioja ir 2004 m., t. y. dabartinio tyrimo TL, pasitarus su Patariamuoju komitetu buvo nuspręsta nepatenkinti prašymo dėl RES, kadangi prašymo pateikėjas neatitiko pagrindinio reglamento 2 straipsnio 7 dalies c punkte nurodytų kriterijų. 2. Individualus režimas (IR) 13. Remiantis ankstesniu tyrimu buvo taip pat padaryta išvada, kad Kinijos eksportuojantys gamintojai, kurie kreipėsi dėl IR, neatitiko būtinų, kaip nustatyta pagrindinio reglamento 9 straipsnio 5 dalyje, reikalavimų individualiam režimui dėl Reglamento (EB) Nr. 1095/2005 45 ir 47 konstatuojamose dalyse išvardytų priežasčių. 14. Prašymo pateikėjas priklausė bendrovėms, kurios neatitiko būtinų individualaus režimo reikalavimų ankstesniame tyrime, o to tyrimo išvados galioja ir dabartinio tyrimo TL. Šiuo atžvilgiu buvo nustatyta, kad valstybė griežtai kontroliavo visų KLR eksportuojančių gamintojų eksporto kainas ir svarstomosios prekės kiekį, kaip paaiškinta pirmiau 13 konstatuojamojoje dalyje. Todėl buvo padaryta išvada, kad remiantis šiuo tyrimu pareiškimo pateikėjas neatitinka individualaus režimo reikalavimų. 3. Išvada 15. Atsižvelgiant į tai, prašymo pateikėjui negali būti suteiktas nei RES, nei IR. Tuo remiantis manoma, kad prašymo pateikėjo atveju su dempingu susijusios aplinkybės labai nepasikeitė palyginus su tyrimo laikotarpiu vyraujančia situacija, kuriuo buvo remiamasi tyrime ir po kurio buvo pakeistos priemonės. Todėl daroma išvada, kad antidempingo priemonių, taikomų Kinijos Liaudies Respublikos kilmės dviračiams, importui į Bendriją, dalinė tarpinė peržiūra turėtų būti baigta nekeičiant galiojančių priemonių. PRIĖMĖ ŠĮ REGLAMENTĄ: 1 straipsnis 1. Baigiama dalinė tarpinė antidempingo muito, taikomo Kinijos Liaudies Respublikos kilmės dviračių importui, peržiūra. 2. Galutinis antidempingo muitas, įvestas 2000 m. liepos 10 d. Reglamentu (EB) Nr. 1524/2000 su paskutiniais pakeitimais, padarytais 2005 m. liepos 12 d. Reglamentu (EB) Nr. 1095/2005, lieka galioti. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis Reglamentas privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 OL L 77, 2004 3 13, p. 12. [2] OL L 228, 1993 9 9, p. 1. [3] OL L 16, 1997 1 18, p. 55. [4] OL L 175, 2000 7 14, p. 39. [5] OL L 183, 2005 7 14, p. 1. [6] OL C 44, 2005 2 19, p. 24.